wannaphong/clean_thaiwikipedia huggingface dataset:
# ซาอิด อากิล ซีราจ
ซาอิด อากิล ซีราจ  เป็นนักวิชาการอิสลามชาวอินโดนีเซีย และอดีตประธานคณะกรรมการบริหารนะฮ์ฎะตุล อุละมะ องค์กรอิสลามที่ใหญ่ที่สุดในประเทศอินโดนีเซีย สิ่งพิมพ์ล่าสุดเรื่อง The 500 Most Influential Muslims โดย Royal Islamic Strategic Studies Centre ในจอร์แดน จัดให้เขาเป็นมุสลิมที่มีอิทธิพลมากที่สุดอันดับที่ 20 ของโลกDr KH Said Aqil Siradj at the official webpage of The Muslim 500. Accessed 15 December 2016.

ซีราจได้ออกมาพูดคัดค้านการประท้วงที่จาการ์ตาในเดือนพฤศจิกายน ค.ศ. 2016 อย่างต่อเนื่อง โดยอ้างถึงฟัตวาที่ห้ามละหมาดบนถนนตามแผนของผู้ชุมนุมเนื่องจากสิ่งนี้ก่อให้เกิดความไม่สงบJokowi says No Rally on December 2. Tempo, 30 November 2016. Accessed 15 December 2016.Mikael Niman, NU Releases Fatwa Against Friday Prayer On the Street During Anti-Ahok Protest. Jakarta Globe, 25 November 2016. Accessed 15 December 2016.Moses Ompusunggu, Ina Parlina and Marguerite Afra Sapiie, Citizens told to ignore incendiary rumors ahead of Dec. 2 rally. Jakarta Post, 25 November 2016. Accessed 15 December 2016. กระนั้นการกระทำของเขาถูกคัดค้านจากสภาอุละมาอ์อินโดนีเซีย องค์กรของผู้นำศาสนาโดยเฉพาะ ซึ่งรวมถึงผู้นำนะฮ์ฎะตุล อุละมะ ในทันทีAlin Almanar, Clerical Body Issues Edict Legitimizing Friday Prayers Outside Mosques. Jakarta Globe, 30 November 2016. Accessed 15 December 2016. เหตุการณ์ที่ซีราจอ้างถึงมาจากจุดยืนของสำนักคิดมาลิกีและชาฟิอีภายในศาสนาอิสลามนิกายซุนนีที่ห้ามไม่ให้ละหมาดญะมาอะฮ์กลางถนนNahdlatul Ulama: Friday prayer in public roads not valid. Antara, 24 November 2016. Accessed 15 December 2016.

นอกจากตำแหน่งหัวหน้านะฮ์ฎะตุล อุละมะแล้ว ซีราจยังเป็นผู้ก่อตั้งศูนย์ซาอิด อากิล (Said Aqil Centre) องค์กรในประเทศอียิปต์ที่มุ่งเน้นการพัฒนาวาทกรรมอิสลามในตะวันออกกลาง และกลายเป็นประธานกรรมการเกอเรตาอาปีอินโดนีเซียตั้งแต่ ค.ศ. 2021 เป็นต้นมา
# อิตากูระ
อิตากูระ  เป็นเมืองที่ตั้งอยู่ในอำเภอโอระ จังหวัดกุมมะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 พฤศจิกายน ค.ศ. 2024 ประมาณ 13,234 คน ความหนาแน่นของประชากร 316 คนต่อตารางกิโลเมตร

สัตว์ที่เป็นสัญลักษณ์ประจำเมืองอิตากูระคือปลาดุก ซึ่งมีรูปปั้นสัมฤทธิ์ที่ศาลเจ้าไรเด็ง เป็นมิโกชิ หรือซุ้มศาลเจ้าขบวนแห่ในเทศกาลฤดูร้อนของเมือง และยังเป็นลายบนฝาท่อระบายน้ำของเมืองอีกด้วย เมืองอิตากูระเป็นหนึ่งในไม่กี่แห่งในญี่ปุ่นที่อาหารประเภทปลาดุกเป็นอาหารท้องถิ่น

thumb|right|เทศกาลดอกคอสมอสอิตากูระ

 ภูมิศาสตร์ 
เมืองอิตากูระตั้งอยู่ในพื้นที่ตอนเหนือของที่ราบคันโต อยู่ในมุมส่วนที่ยื่นออกไปทางตะวันออกเฉียงใต้ของจังหวัดกุมมะ มีอาณาเขตทางทิศใต้ติดกับจังหวัดไซตามะ และทางทิศเหนือติดกับจังหวัดโทจิงิ มีแม่น้ำโทเนะไหลผ่านเมือง และมีแม่น้ำวาตาราเซะเป็นพรมแดนทางทิศเหนือ

 เทศบาลข้างเคียง 
 จังหวัดกุมมะ
 เมืองเมวะ
 นครทาเตบายาชิ
 จังหวัดไซตามะ
 นครฮานีว
 นครคาโซะ
 จังหวัดโทจิงิ
 นครซาโนะ
 นครโทจิงิ

 ภูมิศาสตร์ 
เมืองอิตากูระมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน Cfa) มีลักษณะเด่นคือ ฤดูร้อนที่ค่อนข้างร้อน และฤดูหนาวที่หนาวเย็น อุณหภูมิเฉลี่ยทั้งปีในอิตากูระอยู่ที่ 14.3 °C ปริมาณน้ำฝนเฉลี่ยทั้งปีอยู่ที่ 1303 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.6 °C และต่ำสุดในเดือนมกราคมอยู่ที่ประมาณ 3.3 °Cข้อมูลภูมิอากาศอิตากูระ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรอิตากูระ ประชากรของอิตากูระลดลงในช่วง 70 ปีที่ผ่านมา

 ประวัติศาสตร์ 
ภายหลังการปฏิรูปเมจิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านต่าง ๆ เหล่านี้ขึ้น ได้แก่ นิชิยาดะ เอบิเซะ โองาโนะ และอินาระ ซึ่งอยู่ภายในอำเภอโอระ จังหวัดกุมมะ ต่อมาวันที่ 1 กุมภาพันธ์ ค.ศ. 1955 หมู่บ้านทั้งสี่แห่งได้ยุบรวมกันเพื่อจัดตั้งเป็นเมืองอิตากูระ

 การเมืองการปกครอง 
เมืองอิตากูระมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 12 คน ในแง่ของการเมืองระดับจังหวัด เมืองอิตากูระร่วมกับเทศบาลอื่น ๆ ในอำเภอโอระ เป็นเขตเลือกตั้งที่ให้สมาชิกสภาจังหวัดกุมมะจำนวน 3 คน และในแง่ของการเมืองระดับชาติ เมืองอิตากูระเป็นส่วนหนึ่งของเขตเลือกตั้งที่ 3 จังหวัดกุมมะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

 เศรษฐกิจ 
เมืองอิตากูระเป็นชุมชนที่อยู่อาศัยของผู้ที่เดินทางไปทำงานในโตเกียวและเมืองใกล้เคียงอย่างทาเตบายาชิ พื้นที่ประมาณร้อยละ 55 ของเมืองเป็นพื้นที่เกษตรกรรม ผลิตภัณฑ์ทางการเกษตรหลักของเมืองอิตากูระได้แก่ ข้าวและแตงกวา และพืชผลอื่น ๆ อีกมากมายที่ปลูกในท้องถิ่น

 การศึกษา 
เมืองอิตากูระมีโรงเรียนประถมศึกษา 2 แห่ง และโรงเรียนมัธยมศึกษาตอนต้น 1 แห่ง ที่สังกัดเทศบาลเมืองอิตากูระ และมีโรงเรียนมัธยมศึกษาตอนปลาย 1 แห่ง ที่สังกัดคณะกรรมการการศึกษาจังหวัดกุมมะ นอกจากนี้ยังเป็นที่ตั้งของวิทยาเขตหนึ่งของมหาวิทยาลัยโทโยอีกด้วย

 การขนส่ง 
 รถไฟ 
 40px รถไฟโทบุ: สายนิกโก
 สถานี: 

 ทางหลวง 
 

 สถานที่ท่องเที่ยว 
 ไรเด็งจินจะ
 ทากาโตริเท็มมังงู
 วาตาราเซะ-ยูซูอิจิ แหล่งแรมซาร์ที่ได้รับการขึ้นทะเบียนโดยยูเนสโก
# การวิจารณ์
การวิจารณ์อาจหมายถึงการแสดงออกที่แสดงความไม่พอใจต่อใครบางคนหรือบางสิ่งบางอย่าง"Criticism". Cambridge Dictionary. | the act of giving your opinion or judgment about the good or bad qualities of something or someone or the act of saying that something or someone is bad เมื่อการวิจารณ์ในลักษณะนี้มีความสร้างสรรค์ ก็สามารถทำให้บุคคลนั้นตระหนักถึงช่องว่างในความเข้าใจของตนเอง และสามารถเปิดแนวทางที่ชัดเจนสำหรับการปรับปรุงได้ การวิจัยสนับสนุนแนวคิดที่ว่าการใช้ข้อเสนอแนะและการวิจารณ์เชิงสร้างสรรค์ในกระบวนการเรียนรู้มีอิทธิพลต่อความคิดอย่างมาก
# รามรี
รามรี  หรือ ย่าน-บแย (,) เป็นเมืองบนเกาะรามรี จังหวัดเจาะพยู รัฐยะไข่ ประเทศพม่า อยู่ใกล้กับชายฝั่งตะวันออกของเกาะรามรี ห่างจากแม่น้ำทานไปทางเหนือราว  ประชากรในเขตเมืองรามรีอยู่ที่ 9,581 คน ณ ปี พ.ศ. 2557 ขณะที่ประชากรของตำบลรามรี อยู่ที่ 97,891 คน เมืองนี้ถูกกองทัพยะไข่ยึดครองจากกองทัพพม่าในเดือนมีนาคม พ.ศ. 2567 ระหว่างสงครามกลางเมืองในพม่าที่ยังคงดำเนินอยู่
# เอฟบีไอช่วยจำ
thumb|การแสดงทางเลือกของ LHR
เอฟบีไอช่วยจำ ต่าง ๆ (สำหรับ มอเตอร์ไฟฟ้า) แสดงทิศทางของ แรง ที่กระทำต่อ ตัวนำ ที่มี กระแสไฟฟ้า ไหลใน สนามแม่เหล็ก ตามการทำนายโดย กฎมือซ้ายของเฟลมมิงสำหรับมอเตอร์  และ กฎการเหนี่ยวนำของฟาราเดย์

มีเทคนิคการช่วยจำอื่น ๆ ที่ใช้ กฎมือขวา เพื่ออาจการเคลื่อนที่ที่เกิดจากกระแสและสนามที่มีอยู่ก่อนแล้ว

 การกำหนดค่าโดยใช้มือซ้าย 

 'FBI' 

มือซ้ายถูกจัดให้นิ้ว หัวแม่มือ นิ้ว ชี้ และนิ้ว กลาง ตั้งฉากกัน

 Thumb (หัวแม่มือ) แทน F - Thrust (หรือ Motion ที่เกิดขึ้น)

 First finger (นิ้วชี้) แทน B - Field

 Second finger (นิ้วกลาง) แทน I หรือ V - Current (ตามทิศทางกระแสในรูปแบบคลาสสิกจาก บวก ไป ลบ)

 การกำหนดค่าโดยใช้มือขวา 
แหล่งข้อมูลอื่นใช้มือขวาในการทำนายแรง (Force) แต่รูปแบบการใช้นิ้วอาจแตกต่างกัน:

 'FIB' 

 หัวแม่มือ = F ("thrust")

 นิ้วชี้ = I หรือ V

 นิ้วกลาง ("Birdie") = B

 'IBF' 
thumb|แบบมือขวา - 'IBF'

ในรูปแบบนี้ บางครั้งมีการแนะนำไม่ให้นิ้วยืดออก แต่ให้นึกภาพแรงที่มาจากฝ่ามือแทน

 หัวแม่มือ = I หรือ V

 นิ้วชี้ = B

 นิ้วกลาง = F

 กฎอื่นที่มักสับสน 
 การทำนายทิศทางของสนามแม่เหล็ก ('B') 
thumb|การทำนายทิศทางของสนามแม่เหล็ก ('B')

กฎที่กล่าวถึงข้างต้นมักใช้ในการทำนายแรง ('F') บนวัตถุที่เคลื่อนที่ผ่านสนามแม่เหล็ก ('B') และกระแส ('I') ไม่ว่าจะเป็นกระแสที่นำผ่านเส้นลวดหรือไม่ อย่างไรก็ตาม กฎนี้ไม่ควรสับสนกับ กฎมือขวา สำหรับการทำนายทิศทางของสนามแม่เหล็ก ('B') ที่เกิดจากกระแส ('I') ในเส้นลวด

 ความสมมาตร 

 เวกเตอร์  ซ้าย-มอเตอร์ หรือ ขวา-เจนเนอเรเตอร์  ซ้าย-มอเตอร์ หรือ ขวา-เจนเนอเรเตอร์  ซ้าย-มอเตอร์ หรือ ขวา-เจนเนอเรเตอร์  ขวา-มอเตอร์ หรือ ซ้าย-เจนเนอเรเตอร์  ขวา-มอเตอร์ หรือ ซ้าย-เจนเนอเรเตอร์  ขวา-มอเตอร์ หรือ ซ้าย-เจนเนอเรเตอร์ B หรือ สนามแม่เหล็ก  นิ้วชี้  หัวแม่มือ  นิ้วหรือฝ่ามือ  นิ้วชี้  หัวแม่มือ  นิ้วหรือฝ่ามือ I หรือ กระแส (ไหลจาก + ไป -)  นิ้วหรือฝ่ามือ  นิ้วชี้  หัวแม่มือ  หัวแม่มือ  นิ้วหรือฝ่ามือ - แรงการเคลื่อนที่ หรือ แรงดัน  หัวแม่มือ  นิ้วหรือฝ่ามือ  นิ้วชี้  นิ้วหรือฝ่ามือ  นิ้วชี้  หัวแม่มือ
# แม่น้ำจินชา
แม่น้ำจินชา (ทิเบต: Dri Chu, འབྲི་ཆུ,) หรือแม่น้ำหลู  เป็นชื่อภาษาจีนที่ใช้เรียกตอนบนของแม่น้ำแยงซี ไหลผ่านมณฑลชิงไห่, เสฉวน และยูนนานทางภาคตะวันตกของประเทศจีน แม่น้ำจินชาไหลผ่านช่องเขาเสือกระโจน

บางครั้งแม่น้ำจินชาถูกจัดกลุ่มรวมกับแม่น้ำหลานชาง (แม่น้ำโขงตอนบน) และแม่น้ำนู่ (แม่น้ำสาละวินตอนบน) ในฐานะพื้นที่ซานเจียง (三江 "สามแม่น้ำ")E.g., in the "Annual Report of the Chinese Academy of Geological Research", p. 24. Geological Publishing House, 1994. ซึ่งเป็นส่วนหนึ่งของพื้นที่คุ้มครองแม่น้ำขนานสามสายแห่งยูนนาน

แม่น้ำจินชามีความสำคัญในการผลิตพลังงานไฟฟ้าพลังน้ำ และมีสถานีพลังงานไฟฟ้าพลังน้ำที่ใหญ่ที่สุดในโลกหลายแห่งบนแม่น้ำจินชา 

 ชื่อ 
แม่น้ำจินชาได้รับการบันทึกครั้งแรกใรชื่อ เฮย์ (, Hēishuǐ,  "น้ำดำ") ในยฺหวี่ก้งของยุครณรัฐ ได้รับการกล่าวถึงในชื่อ เชิ่ง (, "แม่น้ำเชือก") ในชานไห่จิงของยุคราชวงศ์ฮั่น ในยุคสามก๊ก แม่น้ำจินชาเป็นที่รู้จักในชื่อ หลู
# ญองอู้
ญองอู้  เป็นเมืองในอำเภอญองอู้ จังหวัดญองอู้ ภาคมัณฑะเลย์ ตอนกลางของประเทศพม่า ตั้งอยู่บนฝั่งตะวันออกของแม่น้ำอิรวดี ห่างจากเมืองเก่าพุกามซึ่งเป็นแหล่งท่องเที่ยวยอดนิยมเพียง 4 กิโลเมตร เจดีย์ชเวซี่โกนตั้งอยู่ที่นี้ ยังมีสถานที่ยอดนิยมอื่นๆ เช่น วัดที่โลมี่นโล มีประชากร 48,528 คน

เป็นที่ตั้งของท่าอากาศยานญองอู้ สามารถเดินทางไปได้ทั้งทางอากาศ รถไฟ รถประจำทาง และทางเรือ

 ภูมิอากาศ 
ญองอู้มีปริมาณน้ำฝน 8.10 นิ้ว (203 มิลลิเมตร) เมื่อวันที่ 19 ตุลาคม พ.ศ. 2553 ถือเป็นปริมาณน้ำฝนที่ทำลายสถิติในรอบ 47 ปีที่ผ่านมา โดยปริมาณน้ำฝนที่ทำลายสถิติก่อนหน้านี้คือ 5.67 นิ้ว (144 มิลลิเมตร) เมื่อวันที่ 9 ตุลาคม พ.ศ. 2532http://www.mrtv3.net.mm/newpaper/2110newsm.pdf
# มุฮัมมัด ฆอซี อัลญะลาลี
มุฮัมมัด ฆอซี อัลญะลาลี (เกิดวันที่ 22 มีนาคม ค.ศ. 1969) เป็นนักการเมืองและวิศวกรโยธาชาวซีเรียที่ดำรงตำแหน่งนายกรัฐมนตรีซีเรียคนที่ 69 ในวันที่ 14 กันยายนถึง 9 ธันวาคม ค.ศ. 2024 เขาเป็นนายกรัฐมนตรีคนสุดท้ายที่ดำรงตำแหน่งนายกรัฐมนตรีซีเรียภายใต้ประธานาธิบดี บัชชาร อัลอะซัดและสาธารณรัฐอาหรับซีเรีย

บัชชาร อัลอะซัดแต่งตั้งให้เขาเป็นนายกรัฐมนตรีในวันที่ 14 กันยายน ค.ศ. 2024 หลังการเลือกตั้งรัฐสภาซีเรีย ค.ศ. 2024 ก่อนหน้านั้นเขาดำรงตำแหน่งรัฐมนตรีว่าการกระทรวงการสื่อสารและเทคโนโลยีสารสนเทศในรัฐบาลที่สองของวาอิล นาดิร อัลฮัลกีในวันที่ 27 สิงหาคม ค.ศ. 2014 ถึง 3 กรกฎาคม ค.ศ. 2016

หลังระบอบอะซัดล่มสลายในวันที่ 8 ธันวาคม เขายังคงอยู่ที่ดามัสกัสและจัดการโอนอำนาจจากสถาบันรัฐบาลที่เหลืออยู่ไปสู่กลุ่มกบฏ แล้วแทนที่ด้วยมุฮัมมัด อัลบะชีรในวันถัดมา

ชีวิตช่วงต้นและการศึกษา
มุฮัมมัด ฆอซี อัลญะลาลีเกิดที่ดามัสกัสใน ค.ศ. 1969 เขาจบการศึกษาปริญญาตรีวิศวกรรมโยธาใน ค.ศ. 1992 และสำเร็จการศึกษาระดับประกาศนียบัตรบัณฑิตชั้นสูง สาขาวิศวกรรมโยธาที่มหาวิทยาลัยดามัสกัสใน ค.ศ. 1994 นอกจากนี้ เขายังสำเร็จการศึกษาระดับปริญญาโทสาขาวิศวกรรมโยธาใน ค.ศ. 1997 และปรัชญาดุษฎีบัณฑิตสาขาเศรษฐศาสตร์วิศวกรรมที่มหาวิทยาลัยอัยน์ชัมส์ ไคโรใน ค.ศ. 2000

อาชีพ

 นายกรัฐมนตรีซีเรีย 
ณ วันที่ 14 กันยายน ค.ศ. 2024 บัชชาร อัลอะซัด ประธานาธิบดีซีเรีย ได้ออกกฤษฎีกาแต่งตั้งอัลญะลาลีให้จัดตั้งรัฐบาลซีเรียหลังการเลือกตั้งรัฐสภาซีเรีย ค.ศ. 2024

 การล่มสลายของระบอบอะซัด 
เมื่อวันที่ 8 ธันวาคม ค.ศ. 2024 อัลญะลาลียอมรับการล่มสลายของรัฐบาลบะอษ์ภายใต้ประธานาธิบดีอัลอะซัด และประกาศว่าจะยื่นมือช่วยเหลือฝ่ายค้าน โดยเน้นย้ำถึงการรักษาสถาบันภาครัฐ อะบู มุฮัมมัด อัลญูลานี ผู้นำกลุ่มฮัยอะฮ์ตะห์รีรุชชาม ประกาศว่าอัลญะลาลีจะดำรงตำแหน่งหัวหน้ารัฐบาลชั่วคราวจนกว่าจะมีการจัดตั้งรัฐบาลชุดใหม่อย่างเป็นทางการ หลังจากวันนั้น อัลญะลาลีเรียกร้องให้มีการเลือกตั้งตามระบอบประชาธิปไตย เพื่อให้ประชาชนซีเรียสามารถเลือกผู้นำคนใหม่ได้ เขากล่าวว่ากลุ่มตะห์รีรุชชามได้ติดต่อไปยังผู้นำแล้ว และกลุ่มติดอาวุธสัญญาว่าจะไม่มีการปราบปราม อัลญะลาลียังกล่าวอีกว่าตัวเขาและรัฐมนตรีอีก 18 คนได้ตัดสินตามหลักการแล้วว่าจะอยู่ที่ดามัสกัสและไม่ออกจากประเทศنخست‌وزیر سوریه: مرحله جدیدی آغاز شده/ از محل حضور اسد اطلاعی ندارم(Syrian Prime Minister: A new phase has begun/I have no information about Assad's whereabouts) ในวันเดียวกันมีวิดีโอถูกเผยแพร่เผยให้เห็นอัลญะลาลีได้รับการคุ้มกันโดยกองกำลังติดอาวุธตะห์รีรุชชามในกรุงดามัสกัส

วันต่อมา มุฮัมมัด อัลบะชีรได้รับการแต่งตั้งเป็นนายกรัฐมนตรีรัฐบาลเปลี่ยนผ่านซีเรียและอัลญะลาลียุติหน้าที่นี้

ชีวิตส่วนตัว
อัลญะลาลีแต่งงานและมีลูก 3 คน แบ่งเป็นชาย 2 คน และหญิง 1 คน
# กีฬาแห่งชาติ ครั้งที่ 50
กีฬาแห่งชาติ ครั้งที่ 50 หรือเป็นที่รู้จักในชื่อ อุดรธานีเกมส์ เป็นการแข่งขันกีฬาหลากหลายชนิดระดับประเทศ ควบคุมโดยการกีฬาแห่งประเทศไทย ซึ่งจะจัดขึ้น ณ จังหวัดอุดรธานี ระหว่างวันที่ 19-29 ธันวาคม พ.ศ. 2569

 การแข่งขัน 
 ชนิดกีฬาที่แข่งขัน 
ในครั้งนี้กีฬาที่แข่งขันทั้งหมด 57 ชนิดกีฬา แบ่งเป็นกีฬาบังคับ 2 ชนิด คือ กรีฑาและว่ายน้ำ ส่วนกีฬาสากล มี 52 ชนิด กีฬาอนุรักษ์ 2 ชนิด และกีฬาสาธิต 1 ชนิดกีฬา

กีฬาสาธิต

 จังหวัดที่เข้าร่วมแข่งขัน 
 จังหวัดที่เข้าร่วมการแข่งขันกีฬาแห่งชาติ ครั้งที่ 50 
 
 
 
 
 
 
  
 
 
 
 
 
 
 
 
 
 
 	
 
 			
 
 
 
 
 
 
 
 
 
 
 
 
 
 
 
 	
 
 
 
 
 				
 
 
 
 	
 
 
 	
 
 
 
 
 
 
 
 
 
 
 
 	
 			
 
 
 
 
 
 
 
 
 
 
 
 
  (เจ้าภาพ)
# ชุนอิจิ มากิ
ชุนอิจิ มากิ (เกิด 25 มิถุนายน 1990) เป็นนักพากย์ชาวญี่ปุ่น เกิดที่จังหวัดไซตามะ ไม่ได้สังกัดค่ายใด
# วงวน
ในทฤษฎีกราฟวงวน (อังกฤษ: loop) คือเส้นเชื่อมที่เชื่อมจุดยอดกับตัวเอง กราฟเชิงเดึยวจะไม่มีวงวน

ตามบริบท กราฟหรือมัลติกราฟอาจถูกกำหนดเพื่อให้มีลูป (โดยมักจะร่วมกับการให้มีเส้นเชื่อมขนานระหว่างจุดยอดเดียวกัน)

 ในกรณีที่กราฟถูกกำหนดให้สามารถมีวงวนหรือเส้นเชื่อมขนาน กราฟที่ไม่มีวงวนหรือเส้นเชื่อมขนานจะแยกแยะจากกราฟอื่นเรียกว่า กราฟเชิงเดี่ยว
 ในกรณีที่กราฟถูกกำหนดให้ไม่สามารถมีวงวนหรือเส้นเชื่อมขนาน กราฟที่มีวงวนหรือเส้นเชื่อมขนานจะแยกแยะจากกราฟที่สอดคล้องต่อข้อจำกัดเรียกว่า มัลติกราฟ หรือ กราฟเทียม

ในกราฟที่มีจุดยอดเพียงจุดเดียว เส้นเชื่อมทั้งหมดจะต้องเป็นวงวน กราฟดังกล่าวเรียกว่ากราฟช่อ

 ระดับขั้น 
สำหรับกราฟไม่ระบุทิศทาง ระดับขั้นของจุดยอดจะเท่ากับจำนวนของ จุดยอดประชิด

กรณีพิเศษคือวงวนซึ่งจะเพิ่มระดับขั้นไปสองขั้น สามารถเข้าใจได้โดยปล่อยให้การเชื่อมต่อแต่ละส่วนของเส้นเชื่อมวงวนนับเป็นจุดยอดประชิดของตัวเอง กล่าวอีกนัยหนึ่ง จุดยอดที่มีวงวนจะ "เห็น" ตัวเองว่าเป็นจุดยอดประชิดจาก ทั้งสอง ด้านของเส้นเชื่อม ดังนั้นจึงบวกสองเข้ากับระดับขั้น ไม่ใช่หนึ่งขั้น

สำหรับกราฟระบุทิศทาง วงวนจะบวกหนึ่งเข้ากับระดับขั้นเข้า และอีกหนึ่งเข้ากับระดับขั้นออก
# การเลือกตั้งนายกองค์การบริหารส่วนจังหวัดนนทบุรี พ.ศ. 2568
การเลือกตั้งนายกองค์การบริหารส่วนจังหวัดนนทบุรี พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดนนทบุรี พ.ศ. 2568

 ภาพรวม 
 ผลการเลือกตั้งนายกองค์การบริหารส่วนจังหวัด (รวมทั้งจังหวัดนนทบุรี) 
สังกัด ผู้สมัคร คะแนนเสียง  จน.  %  +/–   กลุ่มผึ้งหลวง  พันตำรวจเอก ธงชัย เย็นประเสริฐ  219,173  57.26  +10.65  พรรคประชาชน  เลิศมงคล วราเวณุชย์  155,035  40.50    ผู้สมัครอิสระ  พิมพร ชูรอด  8,574  2.24  -2.08ผลรวม   100.00%  –

 ผลการเลือกตั้งนายกองค์การบริหารส่วนจังหวัด (รายอำเภอ) 

 ผู้สมัครนายกองค์การบริหารส่วนจังหวัด 
มีผู้สมัครรับเลือกตั้ง 4 คน ดังนี้
 ผู้สมัคร  สังกัด  หมายเลข พันตำรวจเอก ธงชัย เย็นประเสริฐ  กลุ่มผึ้งหลวง  <center>1<center> เลิศมงคล วราเวณุชย์  พรรคประชาชน  <center>2<center> พิมพร ชูรอด  ผู้สมัครอิสระ  <center>3<center>

 หมายเลข 1: พันตำรวจเอก ธงชัย เย็นประเสริฐ 
อดีตนายกองค์การบริหารส่วนจังหวัดนนทบุรี 4 สมัย (พ.ศ. 2547 - 2567) ลงสมัครในนามกลุ่มผึ้งหลวง

 หมายเลข 2: เลิศมงคล วราเวณุชย์ 
นายกสมาคมอสังหาริมทรัพย์นนทบุรี ลงสมัครในนามพรรคประชาชน โดยเปิดตัวอย่างเป็นทางการเมื่อวันที่ 18 พฤศจิกายน พ.ศ. 2567

 หมายเลข 3: พิมพร ชูรอด 
นายกสมาคมรวมปัญญาคนพิการ อดีตผู้สมัครนายกองค์การบริหารส่วนจังหวัดนนทบุรีในการเลือกตั้ง พ.ศ. 2563 ลงสมัครในนามอิสระ

 ผลการเลือกตั้งนายกองค์การบริหารส่วนจังหวัด
# เครื่องแปลงเฟส
เครื่องแปลงเฟส  เป็นอุปกรณ์ที่ใช้แปลงพลังงานไฟฟ้าที่จ่ายในรูปแบบ ไฟฟ้ากระแสสลับเฟสเดียว (Single-phase) ให้เป็น ระบบหลายเฟส (Multiple phase) หรือในทางกลับกัน โดยส่วนใหญ่เครื่องแปลงเฟสถูกใช้เพื่อสร้าง ไฟฟ้ากระแสสลับสามเฟส (Three-phase) จากแหล่งเฟสเดียว ซึ่งช่วยให้สามารถใช้งานอุปกรณ์สามเฟสในพื้นที่ที่มีเพียงบริการไฟฟ้าเฟสเดียว เครื่องแปลงเฟสมักใช้ในพื้นที่ที่ไม่มีบริการสามเฟสจากผู้ให้บริการไฟฟ้าหรือพื้นที่ที่การติดตั้งสามเฟสมีค่าใช้จ่ายสูง โดยทั่วไป ผู้ให้บริการไฟฟ้าจะเรียกเก็บค่าธรรมเนียมสูงขึ้นสำหรับการให้บริการสามเฟส เนื่องจากต้องใช้อุปกรณ์เพิ่มเติม เช่น หม้อแปลงไฟฟ้า อุปกรณ์วัดไฟ และสายไฟฟ้าสำหรับการติดตั้งระบบให้สมบูรณ์

 ประเภทของเครื่องแปลงเฟส 
มอเตอร์เหนี่ยวนำสามเฟสสามารถทำงานได้อย่างมีประสิทธิภาพแม้ใช้ไฟฟ้าที่มีความไม่สมดุล (Unbalanced supply) หากไม่ได้รับภาระหนักมาก สิ่งนี้ทำให้สามารถใช้เทคนิคการแปลงเฟสที่มีประสิทธิภาพต่ำได้ มอเตอร์เฟสเดียวสามารถขับเคลื่อนเครื่องกำเนิดไฟฟ้าสามเฟสที่สามารถสร้างแหล่งพลังงานสามเฟสคุณภาพสูงได้ แต่ค่าใช้จ่ายในการใช้งานจะส่งผลต่ออายุการใช้งานของระบบ แม้จะมีระบบแปลงเฟสหลายแบบ แต่ประเภทที่พบมากที่สุด ได้แก่:

 เครื่องแปลงเฟสแบบโรตารี (Rotary Phase Converters) : ใช้มอเตอร์หรือเครื่องกำเนิดไฟฟ้าสามเฟสที่เรียกว่า "ไอเดิล" (Idler) และวงจรเปิด/ปิดที่เรียบง่าย เครื่องแปลงเฟสแบบโรตารีมีต้นทุนการดำเนินงานที่สูงขึ้นเนื่องจากการใช้พลังงานขณะ เดินเบา (Idling) ซึ่งไม่พบในเครื่องแปลงเฟสแบบอื่น โดยระบบนี้ถือเป็นระบบมอเตอร์สองตัว ตัวแรกไม่ได้เชื่อมต่อกับภาระและทำหน้าที่ผลิตพลังงานสามเฟส ส่วนตัวที่สองจะขับเคลื่อนภาระด้วยพลังงานที่ผลิตขึ้น "3-Phase Converter Transformer", Agile Magnetics, Retrieved June 8, 2016

 เครื่องแปลงเฟสดิจิทัล (Digital Phase Converter) : ใช้ เครื่องแปลงกระแสไฟฟ้า (Rectifier) และ อินเวอร์เตอร์ (Inverter) ในการสร้างพลังงานเฟสที่สาม ซึ่งจะถูกรวมเข้ากับเฟสทั้งสองของแหล่งจ่ายเฟสเดียวเพื่อสร้างพลังงานสามเฟส เครื่องแปลงเฟสดิจิทัลใช้หน่วยประมวลผลสัญญาณดิจิทัล (DSP) เพื่อให้แน่ใจว่าพลังงานที่สร้างขึ้นมีแรงดันไฟฟ้าและความถี่ที่ตรงกับแหล่งจ่ายเดิม

 เทคนิคการแปลงแบบสถิต (Static Conversion) : ใช้การจ่ายพลังงานชั่วคราวในระดับที่จำเป็นในการ "สตาร์ท" มอเตอร์ก่อนที่จะลดลงกลับสู่ระดับเฟสเดียว ระบบนี้ไม่เหมาะสำหรับการใช้งานหลายเครื่องหรือเครื่องที่ต้องการความเร็วรอบสูงสุดเนื่องจากลักษณะการจ่ายพลังงานแบบชั่วคราว

 เครื่องแปลงเฟสแบบโรตารี 

เครื่องแปลงเฟสแบบโรตารีเป็นวิธีการทั่วไปในการสร้างพลังงานสามเฟสในพื้นที่ที่ไม่มีบริการไฟฟ้าสามเฟสหรือไม่สามารถติดตั้งได้ เครื่องแปลงเฟสแบบโรตารีใช้แผงควบคุมที่มีวงจรเริ่มต้นและวงจรการทำงานเพื่อผลิตพลังงานโดยไม่ทำให้แรงดันไฟฟ้าเกินพิกัด

 เครื่องแปลงเฟสดิจิทัล 
เครื่องแปลงเฟสดิจิทัลสร้างแหล่งพลังงานสามเฟสจากแหล่งเฟสเดียว โดยใช้ หน่วยประมวลผลสัญญาณดิจิทัล (DSP) เพื่อควบคุมอุปกรณ์อิเล็กทรอนิกส์กำลังในการสร้างแรงดันไฟฟ้าสำหรับเฟสที่สาม

 การใช้งานในระบบรางไฟฟ้า 
ใน ยุโรป ไฟฟ้ามักถูกผลิตในรูปแบบสามเฟสกระแสสลับที่ความถี่ 50 เฮิรตซ์ อย่างไรก็ตาม 5 ประเทศในยุโรป ได้แก่ เยอรมนี, ออสเตรีย, สวิตเซอร์แลนด์, นอร์เวย์ และ สวีเดน ได้มาตรฐานระบบไฟฟ้ากระแสสลับเฟสเดียวที่ 15 กิโลโวลต์ 16⅔ เฮิรตซ์สำหรับระบบไฟฟ้าราง จึงต้องใช้เครื่องแปลงเฟสในการเปลี่ยนทั้งเฟสและความถี่
# โครงการเดียร์มูน
โครงการเดียร์มูน  เป็นภารกิจการท่องเที่ยวดวงจันทร์ที่ถูกเสนอและได้รับการสนับสนุนทางการเงินโดย ยูซากุ มาเอะซาวะ มหาเศรษฐีชาวญี่ปุ่น โครงการนี้มีเป้าหมายให้มาเอะซาวะและศิลปินพลเรือนอีก 8 คน เดินทางในเส้นทางวงโคจรรอบดวงจันทร์ด้วยยานอวกาศสตาร์ชิปของสเปซเอ็กซ์

มาเอะซาวะกล่าวว่า เขาคาดหวังว่าประสบการณ์การท่องเที่ยวในอวกาศจะ "สร้างแรงบันดาลใจให้ผู้โดยสารที่ร่วมเดินทางสร้างสรรค์สิ่งใหม่ ๆ"

โครงการนี้ถูกเปิดตัวครั้งแรกในเดือนกันยายน ค.ศ. 2018 และมีกำหนดการปล่อยตัวตัวในปี ค.ศ. 2023 อย่างไรก็ตาม เนื่องจากความล่าช้าในการพัฒนายานสตาร์ชิป โครงการนี้จึงถูกเลื่อนออกไป และในที่สุดก็ถูกยกเลิกอย่างเป็นทางการในเดือนมิถุนายน ค.ศ. 2024
# มะญูส
มะญูส  หรือ แมกูส  เป็นศัพท์ที่เดิมมีความหมายว่าผู้นับถืิอศาสนาโซโรอัสเตอร์ โดยเฉพาะนักบวช

คำนี้เป็นศัพท์ทางเทคนิคสำหรับเมไจ p. 1179.See also: references to Majus/Magi in academic publications และเหมือนกับคำพ้อง แกบร์ (ไม่ทราบที่มาของคำ) ที่ตอนแรกไม่ได้มีควาหมายโดยนัยเชิงดูหมิ่น คำนี้ยังแปลได้ว่า "ผู้บูชาไฟ"

คำนี้ยืมผ่าน  จาก  และยังยืมจากภาษาเปอร์เซียเก่าเข้าสู่ภาษากรีกโบราณ (พหุพจน์  mágoi) ซึ่งปรากฏในมัทธิว 2Matthew 2 - biblehub คำนี้ปรากฏในอัลกุรอาน 22:17 ว่า: "แท้จริงบรรดาผู้ศรัทธา และบรรดาชาวยิว และพวกศอบิอีน และพวกนะศอรอ และพวกบูชาไฟ และบรรดาผู้ตั้งภาคี แท้จริงอัลลอฮฺจะทรงตัดสินใจในระหว่างพวกเขาในวันกิยามะฮ์ แท้จริงอัลลอฮฺทรงเป็นพยานต่อทุกสิ่ง"Muslim Perceptions of Other Religions: A Historical Survey. Oxford University Press file p. 22 and 218. Jacques Waardenburg (1999). 

ชื่อนี้ยังปรากฏในผลงานที่มีชื่อเสียงของอิบน์ อัลเญาซีชื่อ Talbis Iblis ("The Devil's Deceptions")Talbis Iblis (The Devil's Deceptions) by Ibn al-Jawzi และยังใช้เรียกชาวไวกิงในตอนแรกที่อัลอันดะลุสVikings In The South: Voyages To Iberia And The Mediterranean

ในคริสต์ทศวรรษ 1980 มะญูสเป็นส่วนหนึ่งของโฆษณาชวนเชื่อต่อต้านอิหร่านในสงครามอิรัก–อิหร่านเพื่อใช้เรียกชาวอิหร่าน

ปัจจุบันคำว่า มะญูส ในภาษอาหรับมีความแตกต่างจากคำว่ากาฟิร ("ผู้ปฏิเสธศรัทธา") คำว่าแกบร์ในภาษาเปอร์เซียไม่ได้มีความหมายพ้องกับมะญูสอีกต่อไป การใช้คำดังกล่าวโดยชาวมุสลิมนิกายซุนนีต่อนิกายชีอะฮ์ในเวลาต่อมา ทำให้บางคนมองว่าคำดังกล่าวเป็นการต่อต้านนิกายชีอะฮ์

กล่าวกันว่า ศาสนาอิสลามถือว่าชาวอาหรับญาฮิลีมีความใกล้ชิดกับศาสนาฮะนีฟ (ศาสนาอิสลาม) มากกว่าชาวเมไจ (หรือโซโรอัสเตอร์)https://www.sibtayn.com/fa/index.php?option=com_content&view=article&id=80742:majoos-zartosht&catid=2577&Itemid=2324https://wikiporsesh.ir/%D9%85%D8%AC%D9%88%D8%B3

ดูเพิ่ม
 อะญัม, "ใบ้", ไม่ใช่อาหรับ, ชาวอิหร่าน
 อะฮ์ลุลกิตาบ, "ชาวคัมภีร์"
 ษิมมี, "ผู้ได้รับความคุ้มครอง"
 อิรานี
 กาฟิร, "ผู้ปฏิเสธศรัทธา"
 ศาสนาโซโรอัสเตอร์ในประเทศอิหร่าน
# กีกาแฟ็กตอรีนิวยอร์ก
กีกาแฟ็กตอรีนิวยอร์ก  (หรือเรียกอีกชื่อว่า Giga New York หรือ Gigafactory 2) เป็นโรงงานที่บริษัทเทสลาเช่าดำเนินการในย่านวิเวอร์เบนด์ของเมืองบัฟฟาโล รัฐนิวยอร์ก โรงงานแห่งนี้เป็นทรัพย์สินของรัฐนิวยอร์กและถูกสร้างขึ้นบนพื้นที่สีน้ำตาล (brownfield land) ที่ได้รับการฟื้นฟูจากพื้นที่ของโรงถลุงเหล็กเก่า การก่อสร้างเริ่มในปี ค.ศ. 2014 และแล้วเสร็จในปี ค.ศ. 2017 โรงงานนี้ผลิตเทสลาโซลาร์รูฟและเทสลาซูเปอร์ชาร์จเจอร์ นอกจากนี้ เทสลายังมีทีมวิเคราะห์ข้อมูลสำหรับซอฟต์แวร์ออโตไพลอตของบริษัทปฏิบัติงานที่นี่

โรงงานแห่งนี้เป็นส่วนหนึ่งของโครงการกระตุ้นเศรษฐกิจ "Buffalo Billion" ของผู้ว่าการรัฐนิวยอร์ก แอนดรูว์ คูโอโม ที่มีเป้าหมายลงทุน 1 พันล้านดอลลาร์สหรัฐในเขตพื้นที่บัฟฟาโล ในปี ค.ศ. 2013 คูโอโมประกาศว่าโรงงานนี้จะถูกใช้โดยผู้ผลิตไฟส่องสว่าง Soraa และผู้ผลิตแผงโซลาร์เซลล์ Silevo ต่อมาในปี ค.ศ. 2014 โซลาร์ซิตี้ได้ซื้อกิจการ Silevo และในปี ค.ศ. 2016 เทสลาก็เข้าซื้อกิจการ SolarCity บริษัทประกาศแผนการขยายกิจการและการจ้างงานที่โรงงานนี้ ส่งผลให้ Soraa ต้องออกจากพื้นที่โรงงาน นอกจากนี้ รัฐนิวยอร์กยังเพิ่มเงินลงทุนในโรงงานเป็น 959 ล้านดอลลาร์สหรัฐ
โรงงานนี้ถูกวิจารณ์ว่ามีประโยชน์ทางเศรษฐกิจต่ำเมื่อเทียบกับเงินสนับสนุนจำนวนมากที่รัฐมอบให้ 

ระหว่างปี ค.ศ. 2017 ถึง 2020 พานาโซนิค ซึ่งเป็นพันธมิตรของเทสลาได้ผลิตแผงโซลาร์เซลล์ในโรงงานนี้ และช่วยเทสลาเริ่มการผลิตกระเบื้องหลังคาโซลาร์เซลล์ อย่างไรก็ตาม ผลิตภัณฑ์โซลารูฟกลับประสบปัญหาในกระบวนการผลิต พานาโซนิคจึงตัดสินใจถอนตัวจากธุรกิจพลังงานแสงอาทิตย์ในปี ค.ศ. 2020 ในปีเดียวกัน เทสลาได้เริ่มผลิตซูเปอร์ชาร์จเจอร์และเพิ่มงานด้านการติดป้ายข้อมูลสำหรับออโตไพลอตที่โรงงาน พร้อมทั้งเพิ่มจำนวนพนักงานจนสามารถปฏิบัติตามเงื่อนไขการสร้างงานที่รัฐนิวยอร์กกำหนด ตั้งแต่ปี ค.ศ. 2024 เป็นต้นไป เทสลายังได้เริ่มผลิตฮาร์ดแวร์สำหรับซูเปอร์คอมพิวเตอร์โดโจที่โรงงานแห่งนี้อีกด้วย
# เทสลาโรโบแวน
เทสลาโรโบแวน  เป็นรถตู้ไฟฟ้าอัตโนมัติที่เทสลาวางแผนพัฒนาขึ้นในอนาคต โดยประกาศเปิดตัวในเดือนตุลาคม ค.ศ. 2024 รถคันนี้ถูกออกแบบให้สามารถบรรทุกผู้โดยสารได้สูงสุด 20 คน

 ประวัติ 
 ภูมิหลัง 
Tesla Master Plan Part Deux ซึ่งเผยแพร่ในปี ค.ศ. 2016 ได้กล่าวถึงแนวคิดการพัฒนารถ "people-mover" หรือยานพาหนะสำหรับการขนส่งผู้คน และในปี ค.ศ. 2022 ซีอีโอของเทสลา อีลอน มัสก์ ได้พูดถึงการพัฒนา "โรโบแวนที่สามารถปรับแต่งได้สูงสำหรับการขนส่งคนและสินค้า"

ในเดือนมีนาคม ค.ศ. 2023 เทสลาได้เปิดเผยข้อมูลเกี่ยวกับรถขนาดใหญ่ในอนาคตนี้ในงานอินเวสเตอร์เดย์และในเดือนถัดมา เทสลามาสเตอร์แพลนพาร์ท 3 ก็ได้ระบุแผนการผลิตรถตู้เชิงพาณิชย์ ซึ่งเป็นหนึ่งในสองยานพาหนะที่จะเปิดตัวพร้อมกับรถแท็กซี่หุ่นยนต์ (robotaxi)

 การประกาศ 
เทสลาโรโบแวนรุ่นต้นแบบถูกเปิดตัวในวันที่ 10 ตุลาคม ค.ศ. 2024 ในงาน "We, Robot" ที่วอเนอร์บราเธอร์สสตูดิโอในลอสแอนเจลิส โดยมีการขับรถต้นแบบขึ้นมาบนเวทีหลักและมีผู้โดยสาร 14 คนลงจากรถ นอกจากนี้งานยังเปิดตัวไซเบอร์แคบและหุ่นยนต์ฮิวแมนนอยด์ ออพติมัส ที่สามารถเคลื่อนไหวได้อย่างอิสระ 

โรโบแวนสามารถบรรทุกผู้โดยสารได้สูงสุด 20 คน และยังสามารถใช้งานเป็นรถตู้บรรทุกสินค้าได้อีกด้วย เทคครันช์อธิบายว่ารถคันนี้มี "รูปลักษณ์ย้อนยุค-อนาคต" และไม่มีพวงมาลัย อีลอน มัสก์ กล่าวว่า "เราจะผลิตสิ่งนี้ และมันจะมีหน้าตาเหมือนที่เห็นนี้" รถตู้โรโบแวนถูกออกแบบมาเพื่อใช้งานใน Tesla Network ซึ่งเป็นบริการเรียกรถโดยสารที่ใช้ยานพาหนะขับเคลื่อนอัตโนมัติของเทสลา

อย่างไรก็ตาม ยังไม่มีการเปิดเผยรายละเอียดเกี่ยวกับการผลิตหรือค่าใช้จ่ายเพิ่มเติมในขณะนี้